id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms id ms ms ms id id id id id ms id id id id ms id ms id id id id id ms ms id ms ms id ms id id id id id id id id ms id id ms ms tr id id id id id ja id id ms ms id id id en ms ms en ms en en id ms ms id ms en id id jv ms id id it es id id en id ms ms ms ms ms ms
Kelebihan Solat Tarawih Dari Segi Sains, Bakar Kalori Lepas Berbuka
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Nak Berat Badan Ideal Masa Ramadan? Buatlah Solat Tarawih, Bakar Kalori Anda Lepas Berbuka
Ditulis oleh Muhammad Wa'iz Disemak pada 10/06/2020
Disemak secara perubatan oleh Dr. Ahmad Wazir Aiman
Sejak Perintah Kawalan Pergerakan (PKP) dilaksanakan, perhimpunan ramai amat ditegah sama sekali.
Ini termasuklah aktiviti keagamaan seperti solat berjemaah di masjid, majlis berbuka puasa mahupun solat Tarawih.
Namun, pelaksanaan PKP pada bulan Ramadan semestinya bukan alasan untuk kita lari daripada mendapatkan kelebihan solat Tarawih.
Solat Tarawih di rumah masih lagi boleh dilakukan secara berjemaah bersama ahli keluarga.
Jadikan solat Tarawih masa terbaik bersama keluarga
Sebelum ini, ramai di antara kita yang mungkin tidak sempat untuk bersolat Tarawih secara berjemaah akibat kekangan kerja atau keletihan setelah pulang dari kerja.
Apatah lagi ingin melaksanakan solat Tarawih di rumah bersama ahli keluarga.
Maka, jadikan waktu PKP ini sebagai waktu terbaik untuk mendapatkan kelebihan solat Tarawih bersama-sama keluarga.
Buat masa sekarang, kita mungkin tidak berkemampuan untuk solat Tarawih berjemaah di masjid atau surau, namun ia bukan alasan untuk tidak berjemaah di rumah.
Antara kelebihan solat Tarawih di rumah bersama keluarga yang boleh anda dapati ialah:
#1. Berperanan sebagai ketua keluarga
Apabila ayah mengajak isteri dan anak-anak untuk solat Tarawih di rumah, ia secara tidak langsung mengembalikan kepercayaan ahli keluarga terhadapnya sebagai seorang ketua keluarga.
Selain itu, ia juga menjadikan seorang ketua keluarga itu untuk lebih bertanggungjawab terhadap ahli keluarganya yang lain.
Tanggungjawab ini termasuklah dalam membimbing ahli keluarga untuk bersama-sama mendapatkan kebaikan sewaktu bulan Ramadan, seperti melakukan solat Tarawih.
#2. Meneruskan rutin solat Tarawih setiap tahun
Apa pun keadaan yang mendatang, termasuklah penularan wabak COVID-19, solat Tarawih masih boleh dilaksanakan.
Hanya memerlukan pendekatan yang sedikit berbeza daripada tahun-tahun sebelumnya.
Suasana solat Tarawih berjemaah di masjid sebelum ini masih boleh dihidupkan dengan cara melakukannya secara berjemaah di rumah pula.
Ia secara tidak langsung meneruskan dan menghidupkan suasana Ramadan pada tahun ini tanpa masalah.
#3. Menambahkan kasih sayang
Apabila solat Tarawih dilakukan secara berjemaah bersama keluarga, ia sebenarnya membantu mengeratkan hubungan sesama ahli keluarga.
Setelah selesai bersolat, ahli keluarga bersama-sama menadah tangan mendoakan kesejahteraan dan keselamatan masing-masing.
Kelebihan solat Tarawih kepada tubuh manusia
Selepas kita berbuka puasa, kita akan menunaikan solat Maghrib dan seterusnya solat Isyak.
Kemudiannya, kita akan bersama-sama melakukan solat Tarawih di rumah dengan ahli keluarga.
Tahukah anda, di samping mengumpulkan pahala daripada solat Tarawih, anda juga sebenarnya memperoleh manfaat pada kesihatan tubuh anda.
Apakah kelebihan solat Tarawih kepada tubuh manusia?
Sebelum anda berbuka puasa, tahap gula darah dan juga insulin berada pada tahap terendah dalam tubuh anda.
Selepas anda berbuka puasa, paras gula darah dan juga plasma insulin akan mula meningkat naik dalam tubuh.
Pada ketika ini juga, hati dan juga otot badan akan mula memproses dan mengedarkan glukosa yang ada dalam tubuh.
Gula darah akan mula berada pada tahap yang tinggi dalam tempoh 1 atau 2 jam selepas berbuka.
Pada ketika anda melakukan solat Tarawih, glukosa yang sedang beredar dalam tubuh anda akan dimetabolisme menjadi karbon dioksida dan juga air.
Secara tidak langsung, solat Tarawih membantu membakar lebih banyak kalori dan meningkatkan fleksibiliti serta koordinasi tubuh.
Selain itu juga, solat Tarawih membantu mengurangkan tindak balas autonomi berkaitan tekanan bagi individu yang sihat dan mengurangkan kegelisahan serta kemurungan yang dialami.
Solat yang dilakukan ini adalah seumpama 1 senaman setelah anda berbuka puasa.
Ia membantu meningkatkan kecergasan fizikal tubuh badan, kesejahteraan emosi dan juga memanjangkan umur.
Kelebihan solat Tarawih yang lain
Selain itu, terdapat juga beberapa manfaat lain solat Tarawih yang mungkin anda perlu tahu. Antaranya ialah:
Membantu mengembalikan kekuatan otot bagi individu yang telah berusia. Apabila seseorang itu telah berusia, senaman fizikal mereka biasanya semakin berkurangan. Ia kemudiannya menjadikan tulang mereka menipis. Pergerakan yang berulang-ulang sewaktu melakukan solat Tarawih mampu memperbaiki fleksibiliti sendi, kekuatan otot serta kekuatan tendon.
Pergerakan secara berulang kali dan banyak kali sewaktu melakukan solat Tarawih membantu membakar kalori yang diperoleh sewaktu berbuka puasa
Solat fardu dan solat Tarawih selepas berbuka puasa membantu mencernakan makanan yang telah dimakan dengan lebih mudah
Antara kelebihan solat Tarawih yang lain ialah ia mampu meningkatkan stamina, keyakinan diri serta memberikan ketenangan pada mental seseorang
Apabila kita melakukan solat Tarawih, kita bukan sahaja mendapat manfaat dari segi spiritual, malah juga fizikal.
Selain memperoleh pahala berganda yang dijanjikan, solat Tarawih secara umumnya membantu tubuh untuk mengawal gula darah, membakar lebih banyak kalori serta memberikan manfaat dari segi kesejahteraan mental.
Teruskan melakukan solat Tarawih di rumah bersama ahli keluarga anda.
Mungkin Ramadan pada tahun ini akan memberikan manfaat serta kelebihan solat Tarawih yang berbeza kepada anda berbanding tahun-tahun yang sebelumnya.
Inilah peluang untuk anda menghabiskan lebih banyak masa bersama keluarga di rumah.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Jom Ajak Isteri Solat Tarawih Bersama Boleh Dapat 5 Kebaikan Ini!
Importance and Benefits of Taraweeh Prayer in Ramadan
Medical benefits OF Taraweeh
Bagaimana Menghadapi Ramadan Jika Saya Mengalami Kemurungan?
4 Sebab Anda Perlu Makan Kurma Semasa Ramadan
Ditulis oleh Muhammad Wa'iz Disemak pada 10/06/2020
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.